117.30 REGOLAMENTI DWAR SERVIZZI KONSULTATTIVI GĦALL-IRZIEZET L-AVVIŻ LEGALI 113 tal-2010. L-AVVIŻ LEGALI 113 tal-2010. 1. Titolu u skop. (1) It-titolu ta’ dawn ir-regolamenti hu Regolamenti dwar is-Servizzi Konsultattivi għall-Irziezet. (2) Dawn ir-regolamenti jirregolaw it-twaqqif u r-reġistrazzjoni tas-Servizzi Konsultattivi tal-Irziezet biex jassistu l-bdiewa u lil dawk li jrabbu l-annimali billi jingħataw pariri professjonali dwar il-ħtiġijiet statutorji ta’ immaniġġar, biedja għaqlija u kondizzjonijiet ambjentali tajba, standards ta’ sigurtà fuq ix-xogħol u dwar il-leġislazzjoni kollha assoċjata tal-Komunità għat-titjib tar-riżultati tal-azjenda tagħhom. Tifsiriet. 2. F’dawn ir-regolamenti, sakemm it-tifsir tal-kliem ma’ jkunx jeħtieġ xort’oħra: "l-Att " tfisser l-Att dwar il-Provvista u s-Servizzi; Kap. 117. Kap. 117. " awtorità kompetenti " tfisser l-Aġenzija tal-Pagamenti fi ħdan il-Ministeru responsabbli għall-affarijiet rurali; " il-Bord " tfisser il-Bord ta’ Reġistrazzjoni ta’ Konsulenza għall-Irziezet; "entità " tinkludi kull kumpannija, assoċjazzjoni, koperattiva, tradeunion, soċjetà, jew xi forma oħra rikonoxxuta legalment. 3. Għan tas-servizzi konsultattivi għall-irziezet. L-għan ewlieni ta’ servizzi konsultattivi għall-irziezet għandu jkun li jingħata sostenn lill-bdiewa u lil dawk li jrabbu l-annimali fl-użu ta’ servizzi ta’ konsulenza għat-titjib tal-prestazzjoni globali tal-attività tagħhom. Servizz ta’ konsulenza minima bħal dan għall-bdiewa għandu jkopri: (a) ir-rekwiziti ta’ ġestjoni statutarji u l-kondizzjonijiet agrikoli u ambjentali tajba li hemm provdut dwarhom fl-Artikoli 5 u 6 u fl-Annessi III u IV tar-Regolament KE 73/2009; (b) standards ta’ sigurtà fuq ix-xogħol ibbażata fuq il-leġislazzjoni tal-Komunità; (ċ) osservanza, mill-bdiewa u dawk li jrabbu l-annimali fl-irziezet ta’ - (i) prattiċi ta’ biedja tajbin, (ii) kodiċi ta’ prattiċi agrikoli tajbin, (iii) standards tas-saħħa u s-sigurtà, (iv) għarfien u fuq kollox il-konformità mad-Direttivi kollha li jaqgħu taħt il-cross compliance, (v) żviluppi u obbligi fuq il-pagamenti CAPattwali u futuri u miżuri ta’ żvilupp rurali; (d) għajnuna fil-mili tal-formuli tal-applikazzjoni u, jew pjani ta’ mż? uri ta’ ġestjoni ta’ razzet tħiħ ta’ miżuri ta’ żvilupp rurali. 4. Għan tas-Servizzi Konsultattivi. Għandu jingħata sostenn għall-użu ta’ servizzi ta’ konsulenza sabiex il-bdiewa u dawk li jrabbu l-annimali u dawk li jieħdu ħsieb il-foresti jkunu jistgħu jagħmlu tajjeb għall-ispejjeż li joriġinaw mill-użu ta’ servizzi rikonoxxuti. 5. Ħruġ ta’ ċertifikati dwar is-Servizzi tal-Irziezet. Għandu jkun hemm Bord, li jkun magħruf bħala l-Bord ta’ Reġistrazzjoni ta’ Konsulenza għall-Irziezet, li għandu jinħatar skond id-dispożizzjonijiet ta’ dawn ir-regolamenti, u li għandu jirrakkomanda li r-reġistratur il-ħruġ, is-sopensjoni, it-tħassir jew ir-reintegrazzjoni ta’ ċertifikati fir-reġistru, jew kull azzjoni oħra li titqies neċessarja mill-Bord. 6. Il-Bord. (1) Deċiżjoniiet dwar applikazzjonijiet għar-reġistrazzjoni għandhom jittieħdu mill-Bord magħmul minn ħames persuni li jkunu jirrappreżentaw lill-Ministeru responsabbli għall-agrikoltura. Dawn il-membri għandhom jiġu appuntanti mis-Segretarju Permanenti fil-Ministeru responsabbli għall-agrikoltura. Il-President għandu jkun appuntat mill-membri tal-Bord matul l-ewwel seduta. Is-segretarju tal-Bord għandhu jkun rappreżentant mill-Aġenzija tal-Pagamenti li jkun ukoll ir-reġistratur u li jkun responsabbli għar-Reġistru tas-Servizzi Konsultattivi tal-Irziezet. Il-Bord għandu jirregola l-proċeduri interni tiegħu. (2) Il-Bord għandu jevalwa l-applikazzjonijiet għall-għarfien u għar-reġistrazzjoni u għandu jħejji lista tal-entitajiet kollha li, fl-opinjoni tal-Bord, ikunu jissodisfaw ir-rekwiżiti għar-reġistrazzjoni u li għalhekk għandhom jinħarġu b’ċertifikat ta’ reġistrazzjoni. Il-Bord għandu wkoll jagħti l-motivazzjonijiet għad-deċiżjonijiet li jieħu. (3) Id-deċiżjonijiet tal-Bord li jaċċetta jew li jirrifjuta applikazzjoni għal reġistrazzjoni fir-Reġistru għandha tiġi avżata bil-miktub lill-applikant fi żmien tletinjum mid-deċiżjoni. (4) L.S.146.06 Applikanti li ma jkunux jaqblu mar-riżultat tal-proċess ta’ reġistrazzjoni jkollhom id-dritt li jappellaw minn dik id-deċiżjoni bil-miktub quddiem il-Bord għar-Riżoluzzjoni ta’ Kontroversjimsemmija fir-Regolamenti dwar il-Bord għar-Riżoluzzjoni ta’ Kontroversji, fi żmien ħmistax-il jum mid-data tal-komunikazzjoni tad-deċiżjoni; ir-riżultat tal-appell għandu jingħata fi żmien tletinjum minn meta jkun ġie ppreżentat l-appell u d-deċiżjoni tal-Bord għar-Riżoluzzjoni ta’ Kontroversji għandha tkun waħda finali. 7. Ir-reġistratur ikun responsabbli għar-reġistru u għall-ħruġ ta’ ċertifikati ta’ reġistrazzjoni fir-Reġistru, u li jniżżel nota fih ta’ kull sospensjoni, tħassir u re integrazzjoni ta’ dawk iċ-ċertifikati. Il-lista tal-entitajiet reġistrati għandha ssir pubblika u tiġi riveduta regolarment għal kull bidla li ssir fiha. 8. Spezzjonijiet tal-Bord. L-entitajiet għandhom jagħtu aċċess għal membri jew persuni awtorizzati mill-Bord biex iwettqu spezzjoni biex jivverifikaw il-preċiżjoni ta’ kull informazzjoni provduta fid-dikjarazzjoni biex tiġi żgurata l-konformità ma’ dawn ir-regolamenti. 9. Applikazzjoni għar-reġistrazzjoni. Kull applikazzjoniji għar-reġistrazzjoni għandha tiġi ppreżentata lill-awtorità kompetenti skond avviż li jiġi pubblikat fil-Gazzetta. 10. Kriterji għar-reġistrazzjoni. (1) Sabiex tkun reġistrata bħala entità ta’ konsultazzjoni tal-irziezet, l-entità għandha turi li għandha grupp ewlieni b’kompetenza ta’ sentejn esperjenza u esperti jew konsulenti tekniċi kwalifikati b’livell adatt ta’ taħriġ, u għarfien rikonoxxut ta’ kull politika tal-PAK, cross-compliance, kif ukoll prattiċi ta’ biedja tajbin, CoGAP, sigurtà u saħħa, miżuri u applikazzjonijiet ta’ żvilupp rurali, u produzzjoni agrikola (trobbija tal-annimali u koltivazzjoni tar-raba). Jistgħu jiġu kkunsidrati ukoll xi espert jew konsulent wieħed li jkollu l-istess rekwiżiti bħal dawk imsemmija hawn qabel. Il-grupp li jagħti sostenn tekniku lil xi espertu, jew konsulent, għandu jkun reġistrat ukoll. Is-Servizzi Konsultattivi għall-Irziezet għandhom juru li l-membri li jiffurmaw parti mill-grupp ta’ sostenn tekniku jkollhom diploma u, jew esperjenza twila tax-xogħol f’dak il-kampli jkunu qiegħdin jaħdmu fih. Dawn l-esperti u konsulenti jistgħu ukoll ikollhom is-sostenn ta’ grupp tekniku amministrattiv. Kull rapport li jinħareġ mill-entità magħżula għandu jiġi ffirmat minn dawk l-esperti u l-konsulenti u mhux minn membru tal-grupp ta’ sostenn. Flimkien mal-applikazzjoni għandu jiġi ppreżentat il-curriculum vitae flimkien ma’ transcript tal-kredti tal-esperti prinċipali bi prova tal-kwalifiki tagħhom. Mhux possibbli li l-esperti jkunu parti minn aktar minn entità waħda tas-Servizzi Konsultattivi għall-Irziezet. (2) L-entità għandha tara litorganizza korsijiet ta’ taħriġ fl-oqsma tekniċi kollha koperti bis-sub-regolament (1). (3) L-entità għandha l-ewwel tħallasdritt amministrattiv kif stipulat fl-Iskeda. Il-Bord imbagħad jeżamina jekk l-entità għandhiex tiġi rikonoxxuta. Wara li l-Bord jikkomunika lill-entità li tkun ġiet rikonoxxuta, l-entità għandha tħallas id-dritt ta’ rikonoxximent kif stabbilit fl-Iskeda. Dak id-dritt mhux rifondibbli. (4) L-entità għandha tipprovdi wkoll dikjarazzjoni li ma jeżistix konflitt ta’ interess mal-klijenti tagħha. L-entità għandha l-obbligu tiżgura li l-uffiċjali konsultattivi li jkunu jagħtu parir lill-klijenti ma jkollhomx l-istess applikazzjonijiet ta’ status ta’ valutazzjoni. 11. Reġistrazzjoni mill-Bord. Il-Bord għandu jirreġistra entità jekk dan ikun sodisfatt li din tkun konformi mal-kriterji stabbiliti fir-regolament 10. 12. (1) Entitajiet reġistrati bħala entitajiet ta’ konsulenza tal-irziezet għandhom jsegwu l-pariri u r-rakkomandazzjonijiet mogħtija mill-Ministru responsabbli għall-agrikoltura; barra minn hekk, dawk l-entitatijiet għandhom id-doveri jiżguraw li xogħol korrelatat m’għandux jintbagħat lura jew ikun mitlub mill-Ministru responsabbli għall-agrikoltura. (2) Entitajiet ta’ konsulenza dwar l-irziezet għandhom jassumu responsabbiltà ħiħa dwar l-informazzjoni u servizzi mogħtija lill-klijenti tagħhom mill-impjegati tagħhom, u għandhom jipprovdu dikjarazzjoni ffirmata għal dan l-għan meta jkunu qiegħdin jippreżentaw id-dokument ta’ reġistrazzjoni tagħhom. (3) Kull data, record jew tibdil fl-istatus tal-entità jew klijenti għandhom jiġu rappurtati lill-Bord fi żmien għaxart ijiem tax-xogħol. (4) Dwar l-aċċess pubbliku għad-dokumenti, l-entitajiet privati u awtoritajiet appuntati m’għandhomx jikxfu informazzjoni personali jew individwali li huma jiksbu fl-attività konsultattiva tagħhom lil persuni li ma jkunux il-bidwi li jkun qiegħed jamministra dak ir-razzett, ħlief meta jiġu skoperti xi irregolarità jew ksur waqt l-attività tagħhom. Dik l-irregolarità jew ksur ikunu koperti bl-obbligu li tiġi informata awtorità pubblika, b’mod partikolari fil-każ ta’ reati kriminali. (5) L-entità tas-servizz konsultattiv tal-irziezet għandha xhar qabel it-terminazzjoni taċ-ċertifikat ta’ reġistrazzjoni, tipprovdi kopja tar-rapport dwar l-istatus ta’ kull klijent lill-entità tal-Gvern. (6) L-entità tas-servizz ta’ konsulenza tal-irziezet għandha tiżgura li l-esperti tagħha jattendu korsijiet speċjalizzati għat-taħriġ approvat mill-Ministeru responsabbli għall-agrikoltura dwar cross-compliance, l-obbligi dwar il-Ħtiġiet Statutorji ta’ Maniġġar, Biedja Għaqlija u Kondizzjonijiet Ambjentali Tajba. (7) Is-Servizzi Konsultattivi tal-Irziezet għandhom jipprovdu rapporti tal-istatus kull sitt xhur biex ikunu eżaminati mill-Bord. Ir-rapport ta’ sitt xhur għandu jiġi ppreżentat mhux aktar tard mill-1 ta’ Ġunju u l-1 ta’ kull Diċembru ta’ kull sena. (8) L-awtorità kompetenti tista’ toħroġ linji gwida dwar ir-rapport tal-istat us u fuq it-twaqqif tas-Servizzi Konsultattiv għall-Irziezet. 13. (1) Iċ-ċertifikat ta’ reġistrazzjoni għandu jkun fih din l-informazzjoni li ġejja: (a) l-isem tal-entità jew ta’ xi mezz ieħor ta’ identifikazzjoni; (b) id-data meta jkun inħareġ iċ-ċertifikat. (2) Iċ-ċertifikati maħruġin lill-entitajiet ta’ konsulenza dwar l-irziezet eliġibbli għandhom ikunu validi għal sena. Dawn iċ-ċertifikati jistgħu jiġġeddu wara li ssir applikazzjoni mis-Servizzi Konsultattivi għall-Irziezet u dan sakemm il-kriterji kollha għar-reġistrazzjoni, kif provdut fir-regolament 10, jkunu għas-sodisfazzjoni tal-Bord. 14. Il-Bord jista’ jħassar kull ċertifikat mogħti taħt id-dispozizzjonijiet ta’ dawn ir-regolamenti meta d-deterntur ta’ dak iċ-ċertifikat: (a) jinsabħati minn qorti ta’ ġurisdizzjoni kriminali ta’ reat, li jsir minħabba f’nuqqas ta’ prudenza, nuqqas ta’ attenzjoni, nuqqas ta’ ħila f’arti jew professjoni, kif ukoll minħabba f’nuqqas ta’ osservanza ta’ dawn ir-regolamenti; jew (b) jinsabħati minn qorti ta’ ġurisdizzjoni kriminali ta’ xi reat taħt id-dispożizzjonijiet tal-Att, jew ta’ regolamenti magħmulin taħt u; jew (ċ) ikun, fil-fehma tal-Bord, ippreżenta xogħol taħt il-livelli mixtieqa jew xogħol li jkun deliberatament qarrieqi f’xi proċedura ta’ konsulenza dwar l-irziezet; jew (d) jonqos milli jħallas id-dritt għat-tiġdid dovut ta’ kull sena; jew (e) jonqos milli jipprovdi d-dokumenti neċessarji u, jew evidenza kif meħtieġ mill-Bord fi żmien xahar minn meta jkun mitlub jagħmel dan. 15. Informazzjoni fuq iċ-ċertifikati. (1) Kull entità li, għall-għanijiet li tikseb iċ-ċertifikat għar-reġistrazzjoni fir-Reġistru, tagħti informazzjoni żbaljata jew xort’oħra taġixxi b’mod li jqarraq jew li jiffroda, tkun ħatja ta’ reatu tista’, meta tinsab ħatja, teħel multa ta’ mhux izjed minnelfejn u tliet mija u disgħa u għoxrin euro (€ 2,329). (2) Ir-reati u l-multimsemmija f’dan ir-regolament għandhom ikunu mingħajr preġudizzju għal kull reat u pieni oħra skond l-Att jew kull liġi oħra. 16. Tibdil għall-impenji. L-entitajiet ta’ konsulenza dwar l-irziezet għandhom jintrabtu li jikkonformaw jew li jaċċettaw kull tibdil fl-impenji, li jkunu daħlu għalihom b’mod konformi ma’ dawn ir-regolamenti, li jistgħu jkunu meħtieġa bħala riżultat tal-leġislazzjoni tal-Unjoni Ewropea jew leġislazzjoni lokali dwar il-Fond Agrikolu Ewropew għall-Iżvilupp Rurali. 17. Pubblikazzjoni tar-regoli u proċeduri. Ir-regoli u l-proċeduri kif ukoll ir-rekwiżiti minimi bi ex entità tiġi aċċettata bħala entità ta’ konsulenza dwar l-irziezet reġistrata għandhom jiġu pubblikati fil-Gazzetta.